Բերթի բիթլ

**Բերթի բիթլ,** փոքր շոկոլադե սալիկ, որն արտադրվում է Nestlé-ի կողմից: Այն շոկոլադե սալիկ է, որը պարունակում է մեղրահացով կարամելի փոքր կտորներ, որոնց տեսքը նման է մարդակերպ բզեզի: Այն ի սկզբանե ստեղծվել է Violet Crumble ձուլակտորների արտադրությունից մնացած մեղրաբջիջների օգտագործումից: Սկզբնապես արտադրվել է Ավստրալիայում։ Այսօր սալիկն արտադրվում է Նոր Զելանդիայում գտնվող գործարանում: 

Երկար տարիներ բերթի բիթլը հանրությանը հասանելի է եղել միայն ավստրալական գյուղատնտեսական շոուներում վաճառվող պայուսակներում:

## Պատմություն
Բերթի բիթլն առաջին անգամ արտադրվել է 1963 թվականին *Hoadley's Chocolates-ի* կողմից, որը հետագայում գրավվել է *Rowntree* ընկերության կողմից և դարձել *Rowntree Hoadley Ltd* (ընկերությունը հետագայում ձեռք է բերվել Nestlé-ի կողմից 1988 թվականին): *MacRobertson-ի* (հետագայում *Cadbury-* ի) *Freddo Frog*-ի հետ մրցակցելու նպատակով այն թողարկվել է VFL-ի ֆուտբոլիստ Ռոն Բարասսիի մասնակցությամբ գովազդներում և վաճառվել է խանութներում մինչև 1970-ականները։ Ինչ-որ պահից հետո շոկոլադը միայն ցուցահանդեսների ցուցափեղկերում վաճառելու մասին պայմանավորվածություն է ձեռք բերվել։

2007 թվականին բերթի բիթլի փաթեթները հասանելի են եղել սուպերմարկետներում Nestlé-ի Willy Wonka ենթաբրենդի ներքո: Բերթի բիթլը վերադարձել է ընտրված հրուշակեղենի խանութներ 2018 թվականին: 2019 թվականին Փիթերսը թողարկել է բերթի բիթլ պաղպաղակը: 

### Շոու պայուսակներ
Բերթիլ բիթլը առավել հայտնի է դասական Բերթի բիթլով շոուի պայուսակներից, որոնք վաճառվում են ավստրալական տարբեր շոուներում: Թեև, ի սկզբանե ներառված լինելով *Hoadley's Chocolate Showbag*-ում՝ սկսած 1963 թվականից (Փոլի վաֆլիի, Violet Crumble-ի և Սպիտակ ասպետ սալիկների հետ մեկտեղ), Բերթի բիթլը սեփական պայուսակը չի ստացել մինչև 1965 թվականը: Շոուի պայուսակը, որը 2022 թվականի դրությամբ ներառում է մի քանի Բերթի բիթլսնեև և այլ հրուշակեղեններ, ինչպիսիք են *Red Ripperz-ը*, վաճառվել է 2 ավստրիական դոլարով երկար տասնամյակներ շարունակ, 2006 թվականին աճելով մինչև 3 դոլար, իսկ 2007-ին վերադարձել է 2 դոլարի։ 2022 թվականին արժեքը կրկին դարձել է 3 դոլար։ 

Բերթի բիթլիի շոուի պայուսակը երբևէ ստեղծված ամենահայտնի պայուսակներից մեկն է: 2017 թվականի Բրիսբեյի *Ekka*  շոուում վաճառվել է ավելի քան 250,000 շոու պայուսակ: Երբ շոու պայուսակը կարճ ժամանակով հանվել է ցուցադրություններից, Nestlé-ն ենթարկվել է սպառողների կողմիցճնշումներին և վերսկսել պայուսակի վաճառքը: 2023 թվականին արտադրության հետ կապված խնդիրների պատճառով ցուցափեղկի մատակարարումը բաշխվել է Բրիսբեյնի, Ադելաիդայի և Մելբուրնի ցուցադրություններում, ինչը հանգեցրել է նրան, որ այն հանվել է վաճառքից 2023 թվականի Պերտի թագավորական ցուցահանդեսում: 

Բերթի բիթլի շոուի պայուսակի այլ տարբերակներն առաջարկվում են ավելի շատ ապրանքատեսակներով և ավելի բարձր գնով: 2003 թվականին ստեղծվել է Բերթի բիթլ բոնանցա շոուի պայուսակը՝ նշելու Բերթի բիթլի 40-ամյակը։ 2006 թվականին եղել է չորս տարբերակ՝ փոքր կարմիր պայուսակ, միջին չափի կապույտ պայուսակ, մեծ ոսկե պայուսակ և «1-2-3» պայուսակ, որը պարունակել է այդ երեք պայուսակները և որոշ հավելումներ: 2009 թվականին եղել են մի շարք պայուսակներ, այդ թվում՝ Բերթի բիթլ կապույտ, ոսկեգույն և պլատինային պայուսակներ, ինչպես նաև Բերթի բիթլ բոնանցա պայուսակ և Բերթի բիթլ թրիփլ դիլ պայուսակ, որը, ինչպես 1-2-3 պայուսակը, պարունակել է երեք գունավոր Բերթի բիթլ պայուսակներ: 2013 թվականին հասանելի է դարձել Բերթի բիթլի 50-ամյակի հատուկ թողարկումը, որը բաղկացած է եղել 50 Բերթի բիթլ շոկոլադից և դիմակից: 2019 թվականին ներկայացվել է Բերթի բիթլ ռետրո պայուսակը. այն ներառել է ռետրո թղթե տոպրակ, Բերթի բիթլ շոկոլադե սալիկներ և դույլային գլխարկ, գուլպաներ, 2 էմալապատ արշավային բաժակներ՝ ռետրո գրաֆիկայով: 2021 թվականին Բերթի բիթլ շոու պայուսակի ամենաթանկ տարբերակը վաճառվել է 18 դոլարով։ Բերթի բիթլ շոուի պայուսակ ապրանքանիշը ներկայումս ղեկավարվում է *Chicane Marketing* ընկերության կողմից, որը հանդես է գալիս որպես Nestlé-ի գործակալ և արտադրում է այլ բրենդային պայուսակներ:  

2016 թվականին Բերթի բիթլի մի շարք ցուցադրական պայուսակներ և այլ ապրանքներ հասանելի են դարձել առցանց գնելու համար: Բերթի բիթլ ամենամեծ շոու ներառել է 80 Բերթի բիթլ շոկոլադ: Բերթի բիթլ բաունթ բոքսը ներառլ է 150 Բերթի բիթլ շոկոլադ և տրվել է նվեր տուփով: *Bertie Beetle Bulk Bundle*-ը 250 Բերթի բիթլներից կազմված տուփ է եղել, իսկ *Bertie Beetle Huge Haul*-ը ներառել է 350 Բերթի բիթլ շոկոլադ: 

Այլևս հասանելի չէ Լեդի բիթլը՝ Բերտիի սպիտակ շոկոլադով համարժեքը, որն ունեցել է իր սեփական, մի փոքր ավելի թանկ շոու պայուսակը:

## Բաղադրություն
Սալիկի  ստանդարտ քաշը 10 գրամ է: Բաղադրիչներն են՝ շաքարավազ, բուսական յուղ, էմուլգատորներ (սոյայի լեցիտին, 492), կաթի պինդ բաղադրիչներ, իրիսի կտորներ (8%), գլյուկոզայի օշարակ՝ ստացված ցորենից, նատրիումի բիկարբոնատ, կակաո։

## Ծանոթագրություններ

Կատեգորիա:1963 հիմնադրումներ Ավստրալիայում